Сәғиҙуллин Ғабдулла Ғәйфулла улы

Сәғиҙуллин Ғабдулла Ғәйфулла улы (30 июнь 1938 йыл  – 5 декабрь 1999 йыл) — химик‑технолог.  Шартлау физикаһы өлкәһендә  СССР һәм Рәсәй ғалимы, техник фәндәре докторы (1978), профессор (1980)Сагидуллин Габдулла Гайфуллович.

 Биографияһы 
Ғабдулла Ғәйфулла улы Сәғиҙуллин 1938 йылдың 30 июнендә Башҡорт АССР-ының Ауырғазы районы Түбәнге Ләкәнде ауылында тыуа.  

1965 йылда Ленинград технология институтын тамамлай.  Шул уҡ йылда Мәскәүҙә «Союзмашпроект» проект институтында эшләй башлай. 1968 йылдан алып (өҙөклөк менән) Мәскәү инженерлыҡ экологияһы университетында (1994 йылдан башлап лаборатория  мөдире).

1968 йылдан 1998 йылға тиклем Мәскәү химия машинаһы төҙөү  институтында эшләй. 1978 йылда докторлыҡ диссертацияһын яҡлай,  1980 йылда профессор итеп һайланаСагидуллин Габдулла Гайфуллович .

1987 йылда Магистраль үткәргес торбалар төҙөү буйынса Бөтә Союз  ғилми-тикшеренеү институтында шартлау технологияһы һәм аппаратура лабораторияһын ойоштороусы һәм етәксеһе итеп тәғәйенләнә. 1994 йылда Шартлау технологиялары үҙәген ойоштора һәм етәкләй.

1998 йылда Өфө ҡалаһына күсә,  бында  Энергия ресурстарын транспортлау проблемалары институтында шартлау технологиялары бүлеге мөдире итеп тәғәйенләнә.

Фәнни тикшеренеүҙәре шартлау энергияһы менән технологик маҡсаттарҙа идара итеүгә арналған. Сәғиҙуллин  етәкселегендә  төрлө материалдарҙы ҡырҡыу өсөн ярсыҡһыҙ зарядтар, шартлау техникаһы өлгөләре һәм “Эдилин” инициирлау системаһы,   өр-яңы юғары ышаныслы шартлатыу саралары сифатында файҙаланылған принципиаль яңы детонация шнурҙары конструкцияларын иҫәпләүҙең фәнни нигеҙҙәрен һәм инженер ысулдарын уйлап таба. Шартлау физикаһы һәм детонация процестары буйынса фәнни эштәр яҙа

Көпшә тиресәһе емерелмәйенсә ҙур араларға детонация импульсын тапшырыусы тулҡынлы үткәргес ярҙамында электрһыҙ шартлау системаларын булдыра.

Шулай уҡ металл конструкцияларын, бетонды, тимер-бетонды, ташты, ағасты ҡырҡыу өсөн яңы зарядтар типтарын уйлап тапҡан; ғәмәлдәге үткәргес торбаларҙы ремонтлау-тергеҙеү эштәре өсөн зарядтар эшләнгән.  Сәғиҙуллин тарафынан эшләнгән технологиялар сәнәғәттең төрлө тармаҡтарында авария‑ҡотҡарыу, ремонтлау‑тергеҙеү һ.б. эштәрҙе башҡарғанда файҙаланыла. 150 фәнни хеҙмәт баҫтырып сығарған. Уның 70 уйлап табыуға авторлыҡ таныҡлығы һәм патенты бар.

Сәғиҙуллин Ғ.Ғ. 1999 йылдың 5 декабрендә Өфөлә вафат булаСАГИДУЛЛИН Габдулла Гайфуллович.

 Библиография 

 Теория взрывчатых веществ и взрыва. 1999, Уфа

 Әҙәбиәт 

 Специалисты по взрывчатым материалам, пиротехнике и боеприпасам: Биогр. энцикл. М., 2006.

 Иҫкәрмәләр 

 Һылтанмалар 

 РАЙОН ВЗРАСТИЛ НЕМАЛО УЧЁНЫХ 
Категория:Рәсәй физиктары
Категория:СССР физиктары
Категория:Профессорҙар
Категория:Санкт-Петербург дәүләт технология университетын тамамлаусылар
Категория:Өфөлә вафат булғандар
Категория:Алфавит буйынса шәхестәр
Категория:1999 йылда вафат булғандар
Категория:5 декабрҙә вафат булғандар
Категория:Ауырғазы районында тыуғандар
Категория:1938 йылда тыуғандар
Категория:30 июндә тыуғандар
Категория:Башҡортостанда тыуғандар
Категория:Техник фәндәр докторҙары